
UŽUSALIŲ SENIŪNIJOS VIEŠOJO ŪKIO SPECIALISTO PAREIGYBĖS APRAŠYMAS
I. PAREIGYBĖ
1. Užusalių seniūnijos Viešojo ūkio specialistas yra kvalifikuotas darbuotojas.

2. Pareigybės lygis – C.
3. Pareigybės paskirtis – vykdyti funkcijas, susijusias su seniūnijos komunalinio ūkio eksploatavimu, gyvenviečių, kelių tvarkymo organizavimu, darbų organizavimu, socialinių objektų infrastruktūros gerinimu. Jis yra atsakingas už  civilinę saugą.
4. Pareigybės pavaldumas – Viešojo ūkio specialistas yra tiesiogiai pavaldus seniūnijos seniūnui.

II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus: 
5.1. turėti ne žemesnį kaip vidurinį išsilavinimą ir (ar) įgytą profesinę kvalifikaciją;
5.2. turėti ne mažesnę kaip 1 metų darbo patirtį susijusią su mechanizmų, įrengimų ar statinių technine priežiūra ir aptarnavimu;

5.3. sklandžiai dėstyti mintis raštu ir žodžiu, išmanyti dokumentų rengimo taisykles;
5.4. mokėti dirbti šiomis kompiuterinėmis programomis: MS Word, MS Excel, Internet Explorer, MS Outlook;

5.5. būti susipažinusiam su Lietuvos Respublikos civiliniu kodeksu, Lietuvos Respublikos įstatymais, Lietuvos Respublikos nutarimais ir kitais aktais reglamentuojančiais seniūnijos ūkio techninį darbą, viešojo ūkio, statybos, remonto, pastatų ir inžinerinių komunikacijų eksploatavimo, gyvenviečių tvarkymo, daugiabučių gyvenamųjų namų bendrijų kūrimo klausimais;
5.6. gebėti planuoti ir organizuoti darbo veiklą, mokėti kaupti, sisteminti, apibendrinti informaciją bei rengti išvadas, teikti pasiūlymus.

III. ŠIAS PAREIGAS EINANČIO DARBUOTOJO FUNKCIJOS

             6. Šias pareigas einantis darbuotojas vykdo šias funkcijas:
6.1. teikia ir rengia pasiūlymus seniūnijos socialinių objektų infrastruktūros gerinimui;
6.2. teikia  pasiūlymus gyvenviečių techninių naujovių įgyvendinimui;
6.3. užtikrina patikimą visų įrengimų, mechanizmų ir autotransporto priemonių darbą, savalaikį ir kokybišką jų remontą;
6.4. atlieka  mechanizmų, įrengimų, autotransporto priemonių apžiūras, techninį aptarnavimą bei remontą, tikrina jų techninį stovį, pildo kuro apskaitos lapą;  

6.5. stebi įrengimų techninį stovį, jų darbo laiką, nusidėvėjimo laiką, atlieka atidirbusių mechanizmų ir autotransporto priemonių nurašymą;
6.6. organizuoja techniškai teisingą, tvarkingą šilumos sistemos eksploataciją, jos remontą, veda seniūnijos objektų elektros energijos, šilumos, vandens ir nuotekų apskaitą ir kontrolę;

6.7. parengia  paraiškas ir paskaičiavimus įrengimų, medžiagų, atsarginių dalių įsigijimui, sudaro sąlygas ir įgyvendina  priemones taupiam energijos išteklių naudojimui;

6.8. tikrina apšvietimo sistemų tvarkingumą, koreguoja gatvių apšvietimo laiką;
6.9. užtikrina medžiagų sandėliavimą, jų apskaitą, laiku įformina gaunamų ir naudojamų medžiagų dokumentaciją, tausoja nuosavybę;    

6.10.  kontroliuoja kuro, tepalų panaudojimą, jų išdavimą ir nurašymą; 

6.11. užtikrina savivaldybei priklausančių pastatų ir patalpų priežiūrą pagal priešgaisrinės saugos ir sanitarijos reikalavimus; 

6.12. dalyvauja  sudarant seniūnijos nekilnojamojo turto einamojo ir kapitalinio remonto planus ir sąmatas;
6.13. atsako  už seniūnijos naudojamų statinių techninį eksploatavimą ir priežiūrą, tvarko   ir pildo  statinių techninio eksploatavimo ir priežiūros dokumentaciją; 
6.14. atsako už seniūnijos teritorijoje esamų kapinių priežiūrą;

6.15. kontroliuoja kaip individualių valdų savininkai, įmonės, įstaigos ir organizacijos prižiūri ir valo jiems priklausančius plotus ir želdinius;

6.16. užtikrina reikiamą tvarką turgeliuose, laikinose prekyvietėse;

6.17. pagal bendruomenės poreikį įrengia ir prižiūri skelbimų lentas;

6.18. prireikus organizuoja viešųjų tualetų paslaugas;
6.19. organizuoja viešuosius darbus dirbantiems žmonėms, kontroliuoja  medžiagų ir įrankių išdavimą ir priėmimą į sandėlį;
6.20. tvarko Civilinės saugos dokumentaciją, dalyvauja civilinės saugos mokymuose;
6.21. organizuoja seniūnijos kelių būklės priežiūrą ir remontą;
6.22. vykdo  kitus nenuolatinio pobūdžio seniūno pavedimus.
IV. ATSAKOMYBĖ

7. Šias pareigas vykdantis darbuotojas atsako:

7.1. už savo funkcijų nevykdymą ar netinkamą vykdymą atsako teisės aktų nustatyta tvarka.
Susipažinau

-------------------------------------             -------------------            ---------------------------------------------
  (valstybės tarnautojo pareigos)                                     (parašas)                                     (vardas, pavardė)
--------------------------------------------------------

                 (data)

